ועדת הפנים והגנת הסביבה, כנסת 25, פרוטוקול מספר 67, 2023-05-31 00:00

יעקב אשר: בוקר טוב לכולם

יעקב אשר:  אני רוצה לפתוח את הישיבה בהרגשה של כלל ציבור התלמידים, הציבור החרדי והדתי, וגם הציבור הכללי כולו, כי למעשה כל אבל הוא דבר שגורם צער ויתמות, וכל התחושות האנושיות האלו הן חלק אחד, אבל עם פטירתו של מרן הרב אדלשטיין, זכר צדיק וקדוש לברכה, הדור הזה נמצא בחיסרון, בחסר גדול, והעבודה שלנו היא להשלים את החסר הזה בללכת בדרך שלו, בהסתכלות שלו

יעקב אשר:      הרב אדלשטיין היה מנהיג של הציבור החרדי, אבל היה מנהיג גדול ודגול בכלל ישראל כולו, היה מחנך שהעמיד עשרות אלפי תלמידי חכמים, רבנים, מגידי שיעורים, דיינים; הוא אמר שיעורים בישיבת פוניבז', שהיא פאר הישיבות, האוקספורד של עולם התורה, כבר מגיל 22 או 23 הוא התחיל להגיד שיעורים

תומר רוזנר: הוא מייסד - - -     

יעקב אשר: מייסד הישיבה היה הרב כהנמן

יעקב אשר:  הרב כהנמן זה סיפור בפני עצמו

יעקב אשר:  זה אדם שאיבד את אשתו, ונדמה לי, שמונה או עשרה מילדיו בשואה

יעקב אשר:  הוא הגיע לארץ ואמר, אני אקים כאן בגבעה, בבני ברק, איפה שהיום שוכנת הישיבה, את המקום שבו יהיו – הוא דיבר אז על מספרים אסטרונומיים של 100, 200, 300 בחורים, ובבני-ברק התהלכה השמועה שבעקבות השואה, נבך, הוא לקה בנפשו והוא לא כל כך מבין מה קורה

יעקב אשר:  אבל הוא הראה לכולם שהלקות הזאת הייתה חלק מהבניין של עולם התורה, שממנו גדלו וצמחו

יעקב אשר:      אתמול בהיכל הישיבה, כשהייתי בהספד, ישב שם ראש ישיבה שהיה גם ראש ישיבה שלי, וצעיר מאוד באופן יחסי, רק בן 88, והוא אומר לי, אני תלמיד של הרב אדלשטיין, כשאני הייתי בישיבה בתור בחור בן 15–16, הוא היה הר"מ שלי, ממנו למדתי

יעקב אשר:      מעבר לעניין הזה, הוא הסתכל על כל החיים וכל הדור הזה היה מבחינתו כמו ישיבה אחת גדולה

יעקב אשר:  עם כל גדלותו ועם כל זקנותו, ועם כל הדברים הללו, היה לו תמיד את הזמן לדבר עם כל בחור ולראות מה הקשיים שלו, ומה הדברים שהוא צריך, ואיך לתת לו טעם בלימוד התורה, ואיך לחזק אותו נפשית במשברים כאלה ואחרים, והייתה לו הנהגה מאוד אצילית, מאוד חדה וברורה

יעקב אשר:      אנחנו כנציגי ציבור, כשהיינו מגיעים עם השאלות שלנו, יצאנו עם חיתוך מאוד ברור וקצר של דברים בסדר יומו הקצר, אבל רהוט וברור

יעקב אשר:  זה חיסרון גדול לדור, אבל זו דרך החיים, והקדוש ברוך הוא בכל דור ודור שותל את ההנהגה, אבל באישיות של האדם הזה

יעקב אשר:      אתמול דיברתי עם הרופא

יעקב אשר:  אני הייתי בדרך לוועדה, ואז קיבלתי הודעה – החייאה במעייני הישועה לפני שזה התפרסם

יעקב אשר:  זה היה לפני אזור, אז הספקתי והגעתי בדקות האחרונות של יציאת הנשמה

יעקב אשר:  ואמר לי הרופא, שאני מכיר אותו אישית, ד"ר זחאלקה במעייני הישועה בטיפול נמרץ, וגם פרופ' סורקין – הוא אומר לי, תקשיב, נכנסתי לחדר שלו כמה דקות לפני, הוא אמר לי בוקר טוב, הוא שכב על המיטה עם הספר, הוא לא ידע לקרוא לזה גמרא, עם הפתק הקטן שהוא ישב והכין את השיעור שהוא רצה להגיד באותו יום

יעקב אשר:  הוא אמר את השיעור בבית-חולים

יעקב אשר:  שלושה תלמידים שלו היו מגיעים לבית-החולים, שומעים את השיעור, ואז באים לישיבה ואומרים את השיעור לבחורים

יעקב אשר:  זה היה הנוהל בזמן הזה

יעקב אשר:  הוא ישב וכתב לו

יעקב אשר:  ואגב, התפרסם היום ב'יתד נאמן' מה שהוא כתב

יעקב אשר:  והוא אומר, אחרי שתיים-שלוש דקות, הלכתי רגע לחדר אחיות, חזרתי ופתאום התחילה הקריסה

יעקב אשר:  הוא פשוט נפטר כמו שהוא היה בחייו

יעקב אשר:      דמויות כאלה, האנשים האלה שהם מובילי הדעה אצלנו, ואנשים עם ניסיון חיים, אנשים עם גדלות בתורה, זקן הוא מי שקנה חוכמה, אבל גם זקן עם מאה שנות הסתכלות על החיים זה דבר גדול, ולכן זו אבידה גדולה, ואנחנו מתפללים לקדוש ברוך הוא שלא נשמע עוד שוד ושבר בעם ישראל

יעקב אשר:  תודה רבה על הדבר הזה

זאב אלקין: אגב, בכל הדברים האלה לא הזכרת איך קראו לו

זאב אלקין:  הרי היה לו שם רוסי

יעקב אשר: זה כבר חלק שאתה כנראה יודע

יעקב אשר:  הוא היה גנרל רוסי, בוא נקרא לזה ככה

יוליה מלינובסקי: אז הוא היה משלנו?     

קריאה: הוא נולד ברוסיה

זאב אלקין: הוא דיבר רוסית שוטפת

יעקב אשר: הוא דיבר רוסית שוטפת, אבל הייתה לו אצילות בריטית כזו שאני לא הצלחתי להבין מאיפה היא הגיעה

יוליה מלינובסקי: אני אסביר לך

יוליה מלינובסקי:  כשהם עלו ארצה, אבא שלו לקח לו מורה למתמטיקה ולאנגלית, אז הרב אדלשטיין למד ליבה, גם מתמטיקה וגם אנגלית

יעקב אשר: טוב, יש לנו חידושים וכותרות מישיבת הוועדה

יוליה מלינובסקי: והוא מברית-המועצות, הוא היה זוכה לדרכון אם הוא היה מגיע עכשיו? כנראה שלא

יעקב אשר: את יצאת ידי חובה לנאום הפתיחה שלך

יוליה מלינובסקי: לא, לא

יעקב אשר: על סדר-היום: הצעת חוק הדרכונים (תיקון מס' 10), התשפ"ג–2023, מ/1624, ממשלתית, הכנה לקריאה שנייה ושלישית; והצעת חוק הדרכונים (תיקון) (מתן דרכון לעולה), התשפ"ג-2022, פ/1039/25, של חה"כ יוסף טייב, הכנה לקריאה ראשונה

יעקב אשר:      לפני שניתן לרשות האוכלוסין ומשרד הפנים להציג את החוק, ולאחר מכן לחבר הכנסת, ביקש יוראי הצעה לסדר

יוראי להב-הרצנו: אני אעשה את זה בקצרה

יוראי להב-הרצנו:  לפני כן, אני רוצה להצטרף לדברים שלך

יוראי להב-הרצנו:  אני חושב שהרב אדלשטיין לא רק לציבור מאמיניו ולחסידים הוא אבידה גדולה

יוראי להב-הרצנו:  מדובר במנהיג שהאמין כל חייו גם בדרכי נועם וגם בכל ישראל חברים

יוראי להב-הרצנו:  אני חושב שהוא היה מנהיג פורץ דרך במובן הזה, ואני מצטער מאוד בשם כל חברי הכנסת, לא רק בשם חברי יהדות התורה, על לכתו

יוראי להב-הרצנו:  אני מוסר תנחומים גם למשפחתו, גם למאמיניו וגם לכל הציבור בישראל – זה אובדן גדול

יעקב אשר: תודה רבה

יוראי להב-הרצנו: ובמעבר חד מאוד, התפרסם דוח לא טוב של ה-OECD ביחס לעמידה של ישראל ביעדים הסביבתיים שבהם הצבנו את עצמנו, במיוחד בראי ובהשוואה למדינות המפותחות, גם בהקשר של החלק של אנרגיות מתחדשות בתמהיל משק האנרגיה בישראל; בישראל הוא 5% בממוצע, והממוצע ב-OECD הוא 12%

יוראי להב-הרצנו:      כמעט 60% ממיני היונקים נמצאים תחת איום בישראל, וזה הערך הכי גבוה של מינים בסיכון ב-OECD

יוראי להב-הרצנו:  כלי רכב חשמליים יש פה רק 0

יוראי להב-הרצנו: 1%, והרבה יותר ב-OECD

יוראי להב-הרצנו:  הפסולת שלנו תרמה כמעט פי שלושה מהפליטות של גזי החממה ביחס למדינות ה-OECD

יוראי להב-הרצנו:  גם נושא עלויות ההטמנה וההטמנה מסך הפתרונות הוא מאוד-מאוד נמוך

יוראי להב-הרצנו:      אני יודע שהנושאים הללו חשובים לך

יוראי להב-הרצנו:  הם חשובים גם לי

יעקב אשר: הם גם נמצאים על סדר-היום

יוראי להב-הרצנו: אני חושב שיש לנו תפקיד קריטי ביכולת שלנו לפקח ולנווט את ישראל למקום הראוי שהיא צריכה להיות בו בהקשר של מאבק במשבר האקלים

יוראי להב-הרצנו:  זו לא סוגיה של ימין ושמאל או של אופוזיציה וקואליציה

יוראי להב-הרצנו:  כולנו צריכים להבין שהכדור שלנו מתחמם, ואנחנו צריכים לעשות מה שאפשר בשביל לוודא שלבני הדורות הבאים, וגם לנו, יהיה מקום ראוי לחיות בו מכל הבחינות

יוראי להב-הרצנו:  תודה לך, אדוני

יעקב אשר: קודם כל, אני מסכים לרוב הדברים שאמרת, אולי אפילו לכולם

יעקב אשר:  חלק מהנושאים האלה נמצאים על סדר-היום, היו על סדר-היום ויהיו גם הלאה בישיבות מעקב שאנחנו נעשה

יעקב אשר:  אין ספק שיש היום הרבה כלים שאפשר לעשות אותם, רק צריך לדאוג שיעשו אותם

יעקב אשר:  את זה אנחנו נעשה כוועדה, במעקב אחרי הדברים, לראות שהדברים יוצאים, ואני אשמח לשיתוף הפעולה הפורה שקיים כאן בוועדה לצורך העניין הזה

יוראי להב-הרצנו: תודה, יעקב

יוראי להב-הרצנו:  חה"כ פורר, בבקשה

עודד פורר: בהמשך לדברי הפתיחה שלך, ובמנותק מנושא הדיון, אני רוצה לנצל את ההזדמנות הזאת כדי להשתתף בצערך

עודד פורר:  אני יודע כמה היית קרוב לרב אדלשטיין ומה הוא היה עבורך, וגם עבור קהילה גדולה מאוד

עודד פורר:  למרות כל המחלוקות בינינו, ואני רוצה להאמין שהן מחלוקות לשם שמיים, זה בכלל לא קשור – מדובר באדם שחי 100 שנים, ואלה 100 שנים מהסוערות שחלקת האדמה הזו ידעה

עודד פורר:  סיפור החיים שלו בהרבה מאוד מובנים הוא סיפור של עם ישראל שחוזר לארץ ישראל ובונה בה את ביתו

עודד פורר:  אני רוצה להביע צער, ולהשתתף בצערך ובצער הקהילה, ובוודאי גם בצער המשפחה

עודד פורר:  ברוך דיין האמת

יעקב אשר: תודה רבה

יעקב אשר:  יש לך הצעה לסדר?     

יוליה מלינובסקי: אני מנצלת את האפשרות ואולי זה ייפול על אוזניים קשובות

יוליה מלינובסקי:  ידעתי מי זה הרב אדלשטיין

יוליה מלינובסקי:  האמת, לא ידעתי שהוא גרשון, כמו שהיה קרוי הסבא שלי

יוליה מלינובסקי:  היה לי נורא מעניין לדעת מי הוא היה, וקראתי

יוליה מלינובסקי:  הוא עלמה מברה"מ, נולד שם, אז אנחנו כבר במצב יותר טוב

יוליה מלינובסקי:  יש לנו עוד מישהו משלנו

יעקב אשר: היה

יוליה מלינובסקי: היה

עודד פורר: יוליה מצטערת שהיא לא פקדה אותו למפלגה - - -     

יוליה מלינובסקי: לא, תקשיבו, זה סיפור העלייה

יוליה מלינובסקי:  היום ליוצאי ברה"מ יש איזשהו לאום לא טוב

יוליה מלינובסקי:  אז כל פעם שאתם תרצו לפתוח פה על יוצאי ברה"מ שהם לא מספיק כאלה או לא מספיק כאלה - - -     

יעקב אשר: יוליה - - -     

יוליה מלינובסקי: דקה, תן לי

יוליה מלינובסקי:  כואב לי על זה, כי זה מעצבן

יעקב אשר: אנחנו מייצגים את הליטאים

יעקב אשר:  הליטאים זה ברה"מ

יעקב אשר:  זה לא פולניה

יוליה מלינובסקי: אז כל פעם שאחד מחברי הקואליציה, או בכלל בציבור, ירצה לפתוח פה ולדבר בגינויים או בשפה לא מתאימה – הרב אדלשטיין מקובל על כולם ומכובד על ידי כולם, ואהוב על כולם, אז תבינו מאיפה באנו, מאיפה קמה מדינת ישראל ומה היו אבני היסוד של מדינת ישראל

יוליה מלינובסקי:      כפי שאמרתי לך, הופתעתי

יוליה מלינובסקי:  אבא של הרב אדלשטיין הבין את המשמעות

יוליה מלינובסקי:  היה לו מורה פרטי במתמטיקה ובאנגלית

יוליה מלינובסקי:  מפה אני לוקחת את זה, לילדים שלי יש מורה פרטי למתמטיקה ולאנגלית

יוליה מלינובסקי:  הכול טוב

יוליה מלינובסקי:  שום דבר לא השתנה בשנים האלו

זאב אלקין: יוליה, וגם את הדברים האחרים של הרב אדלשטיין את לוקחת?     

עודד פורר: אולי הבן שלה יקים ישיבה בחולון

יעקב אשר: קודם כל, אני מודה לך על הדברים בכלל

יוליה מלינובסקי: זה רק מראה עד כמה אנחנו צריכים לשמור את הביחד הזה, ולא לפלג

יעקב אשר: זו הנקודה החשובה

יעקב אשר:  איך אמרת קודם, צריך לדעת מאין באת, אבל צריך גם לדעת לאן אנחנו הולכים

יעקב אשר:  אם את תתענייני, אני אדאג שתקבלי לא רק את קורות חייו, אלא גם את האמירות ואת הדברים - - -     

יוליה מלינובסקי: הבנתי שהוא היה איש נעים הליכות מאוד

יעקב אשר: נעים הליכות בצורה יוצאת דופן, אבל מעבר לזה, הייתה לו השקפה ודעה ברורה מאוד בהרבה מאוד נושאים, והוא גם הסביר אותם

יעקב אשר:  אבל זה בהזדמנות, אחרי הוועדה, נעביר לך את החומרים, ואני אשמח לשמוע בישיבה הבאה את התובנות

יעקב אשר:      חה"כ אלקין, ביקשת גם הצעה לסדר?     

זאב אלקין: לא

זאב אלקין:  ביקשתי אמירה על החוק

יעקב אשר: אז חכה

יעקב אשר:  נציג אותו ואז אני אתן לכם

זאב אלקין: מבחינת הנושא שבו פתחת, אם אתה מאפשר להגיד עליו

יעקב אשר: בבקשה

זאב אלקין: אל"ף, אני מצטרף למה שאמר כאן כרגע יוראי, כי אני חושב שההערכה אליו חצתה את כל המחנות ואת כל העולמות הפוליטיים

זאב אלקין:  יצא לי פעם לשבת לדבר איתו

יעקב אשר: ניחום אבלים זה חשוב מאוד

זאב אלקין: נכון

זאב אלקין:  אגב, באיזשהו שלב הוא התעקש לעבור לרוסית ואמר שהוא רוצה לבדוק את הרוסית שלו עדיין בסדר

יוליה מלינובסקי: גם רוסית אפשר

יוליה מלינובסקי:  מסתבר שזו לא קללה, לדעת רוסית

יוליה מלינובסקי:  הכול טוב

יעקב אשר: לאן את לוקחת את זה? אני לא מבין

יעקב אשר:  אני לא זוכר את עצמי תוקף אנשים יוצאי ברה"מ על היותם יוצאי ברה"מ

יעקב אשר:  אני זוכר דברים אחרים

יוליה מלינובסקי: אותו לא שלחו בחזרה לרוסיה?     

יעקב אשר: את יודעת כמה תלמידי ישיבות, עולים חדשים, הם יוצאי ברה"מ?     

יוליה מלינובסקי: אתה מבין מה הייתה האבידה עם היו שולחים אותו בחזרה לרוסיה, כמו שאותנו שולחים?     

יעקב אשר: אבל חלק גדול מעולם התורה הליטאי, אם זה הרב שך ועוד קודם ואחר כך, הגיע מברה"מ

יעקב אשר:  אם גילית את זה רק עכשיו, זו הבעיה

יוליה מלינובסקי: לא גיליתי

יוליה מלינובסקי:  את זה צריך לגלות לחלק מהאנשים

יוליה מלינובסקי: לא לי, לשלמה קרעי תעביר את זה

יעקב אשר: בבקשה, חה"כ אלקין

זאב אלקין: מה שאפיין אותו, חוץ מדרך ארץ מופלגת ויכולת לנהל שיח עם אנשים שונים ועם השקפות שונות לחלוטין, עוד שני דברים ראיתי

זאב אלקין:  האחד, זה החוזק

זאב אלקין:  הוא היה איש עוצמתי וחזק מאוד במה שהוא האמין ובדרך שהוא הלך

זאב אלקין:  והדבר השני, זה היכולת לקבל החלטות מורכבות מאוד

זאב אלקין:  ראיתי את זה בקורונה, כשהייתי חבר קבינט הקורונה

זאב אלקין:  אני זוכר אותו – הוא נוקט בצעדים ואומר אמירות שאף אחד בעולם של גדולי תורה לא העז לנסח בצורה כזאת חדה וברורה, וצריך הרבה עוצמה מנהיגותית כדי לעשות את זה, וראיתי את זה גם בצמתים אחרים, כולל כאלה שנושק לעולם הציבורי הפוליטי

זאב אלקין:  זה תמיד עורר הערכה עצומה

יעקב אשר: תודה רבה

יעקב אשר:  נתחיל בדיון

יעקב אשר:  מי נציג מינהל האוכלוסין?     

דסי צנגן: שלום, אני דסי צנגן מהלשכה המשפטית ברשות האוכלוסין

דסי צנגן:      הצעת החוק מבקשת להחזיר את חוק הדרכונים לנוסח ולמצב כפי שקדם לתיקון מס' 9 לחוק, שהיה בשנת 2017

דסי צנגן:  תיקון מס' 9 שלל משר הפנים את הסמכות שלא ליתן דרכון לעולה שלא השתקע בישראל

יעקב אשר: מה היה עד 2017?     

דסי צנגן: עד 2017 – זה המצב שאנחנו מבקשים להחזיר אותו בתיקון הנוכחי – בשנה הראשונה עולה לא היה מקבל דרכון, והוא היה מקבל דרכון לאחר מכן, בכפוף להשתקעותו בישראל

יעקב אשר: לכלל העולים? לא במקומות מסוימים, חלילה?     

דסי צנגן: לכלל העולים

זאב אלקין: תוך כמה זמן?     

דסי צנגן: לאחר שנה, אם הייתה השתקעות בישראל, הוא היה מקבל דרכון

זאב אלקין: איפה זה היה מעוגן שזה לאחר שנה?     

דסי צנגן: לאחר שנה זה היה בהחלטת ממשלה עוד משנות ה-60 שקיבלה עיגון מסוים לזה בחוק בשנת 2002

דסי צנגן:  בעצם זאת הייתה המדיניות מאז

זאב אלקין: אני אסביר למה שואל

זאב אלקין:  הצעת החוק הזאת הרי מעבירה את הסמכות לשר הפנים

זאב אלקין:  היא לא קובעת מה פרק הזמן שאחריו הדרכון צריך להינתן אוטומטית

זאב אלקין:  תיאורטית, בגלל שאותה החלטת ממשלה מן הסתם כבר לא רלוונטית כי מאז עבר החוק, מחר שר הפנים יכול להחליט שזה לא שנה, זה שנתיים, שלוש, ארבע, חמש?     

דסי צנגן: לא

זאב אלקין: הסמכות פה היא שלו

דסי צנגן: גם קודם הסמכות הייתה קבועה בחוק באופן כללי, והייתה החלטת ממשלה משנת 64'

דסי צנגן:  גם לאחר תיקון החוק, הכוונה היא לחזור לאותו מצב כפי שקדם ל-2017

דסי צנגן:  זאת אומרת, לאחר שנה של השתקעות עולה יוכל לקבל דרכון

זאב אלקין: אז למה אתם לא מציעים את זה בחקיקה?     

דסי צנגן: כי החקיקה הקודמת התייחסה לזה

זאב אלקין: אבל  עוד פעם, החקיקה הקודמת זה היסטוריה

עודד פורר: היא התייחסה להחלטת ממשלה משנת 64', שכבר לא רלוונטית

עודד פורר:  עכשיו מגיעה חקיקה חדשה - - -     

יוליה מלינובסקי: למה לא לתקן את זה כמו שצריך?     

עודד פורר: נניח שאתם עושים תיקון, שאנחנו לא מסכימים לו, אבל נניח שאתם כבר עושים את התיקון, תעשו אותו כמו שצריך

זאב אלקין: אם כבר עושים את כל ההסדר הזה מחדש

דסי צנגן: אנחנו לא רצינו להרחיב ולסבך את החוק

זאב אלקין: מה מסבך פה?     

יעקב אשר: זאב, תאמין לי, השאלה שלך הובנה לכולם

דסי צנגן: המצב, כפי שקדם ל-2017, היה שלאחר שנה אנחנו נותנים

דסי צנגן:  זה מעוגן בהחלטת ממשלה

דסי צנגן:  אני לא חושבת שהחלטת הממשלה הזאת בטלה, וזה מה שאנחנו מתכוונים לעשות גם לאחר התיקון

יעקב אשר: אומר היועץ המשפטי שהיא כן בטלה

תומר רוזנר: ברור שהיא בטלה

תומר רוזנר:  החוק ביטל אותה

יעקב אשר: החוק גובר על החלטת ממשלה

יוליה מלינובסקי: אז היא כבר לא רלוונטית

יוליה מלינובסקי:  והחלטת הממשלה הזאת כבר בטלה

יוליה מלינובסקי:  זאת אומרת, אם אתם עושים את זה עכשיו, זה לקונה, זה לא קיים

יוליה מלינובסקי:  לא שנה ולא שנתיים

דסי צנגן: כל הדברים האלה, כמו שאתם רואים, לא היו מעוגנים בחוק לפני 2017

דסי צנגן:  בהתאם להנחיות ולנהלים זה המצב שיהיה

יעקב אשר: אני אשלח אתכם אחר כך לשיעורי בית

יעקב אשר:  תוך כדי הישיבה אני אבקש שתבדקו את הנקודה הזאת

יעקב אשר:  אני רוצה תשובה עליה

יעקב אשר:  אבל תמשיכי להסביר מה הצורך של זה, מעבר לזה שהיה פעם וחזר

יוליה מלינובסקי: גם על פעם יש לי שאלה

יעקב אשר: רגע, חברים, אתם עוזרים לי לנהל את הישיבה

יעקב אשר:  זה אחלה

יעקב אשר:  תנו לי דקה

זאב אלקין: הזמנת אותנו בשביל זה

זאב אלקין:  לא?     

יעקב אשר: זהו, שכן אבל לא

עודד פורר: את יוליה הוא הזמין בשביל זה

יוסף טייב: אדוני היו"ר, אני רוצה להתייחס לנקודה שהעלה חה"כ אלקין

יוסף טייב:  החשש של חה"כ אלקין הוא שעם הסמכות שאתה נותן לשר הפנים, הוא יוכל להחליט מחר שאחרי חמש שנים אני רוצה לתת דרכון לעולה

יוסף טייב:  זאת אומרת, יש לנו חשש ששר הפנים ישתמש בסמכויות שלו בצורה קיצונית או בצורה שלילית

זאב אלקין: אני לא יודע אם קיצונית או לא קיצונית

זאב אלקין:  יהיו לו נימוקים כבדי משקל

יוסף טייב: לא משנה

יוסף טייב:  תהיה לו החלטה בנידון

יוסף טייב:  היום, לפי החוק הקיים, שר הפנים יכול להחליט אחרי 12 חודש שלא נראה בעיניו שאותו עולה ראוי שיקבל את הדרכון, והוא יכול גם לפסול לו את זה

יוסף טייב:  זאת אומרת, סמכות השר היא לכאן ולכאן

זאב אלקין: לא, לא

זאב אלקין:  יש הבדל מאוד גדול

זאב אלקין:  אפשר להגיב על זה?     
 

יעקב אשר: יש פה משהו שמצד אחד הוא דבר מאוד ספציפי, כי הרי בסוף זו החלטה אישית על כל בן אדם, וזאב שאל אם זו מדיניות שתהיה מעוגנת באיזשהו מקום

יעקב אשר:  הדרך זאת הדרך, וכמובן שיש בה יוצאים מן הכלל

זאב אלקין: יש הבדל גדול מאוד, חה"כ טייב, בין ברירת המחדל לבין החלטה פרטנית של שר

זאב אלקין:  כששר מקבל החלטה פרטנית, הוא צריך לנמק אותה, אפשר לערער עליה משפטית

זאב אלקין:  יש תהליכים שהאזרח יכול להגן על עצמו

זאב אלקין:  לעומת זאת, אם באופן כללי ההחלטה היא גורפת במסגרת סמכות שניתנה לו בחוק – למשל, שר הפנים מחליט לא לתת בשנה הראשונה, אז כבר קשה מאוד לערער על זה

זאב אלקין:  כנ"ל אם תהיה החלטה פנימית של שר הפנים שבמקום שנה יגיד שלוש שנים או חמש שנים

זאב אלקין:      לכן, יש הבדל גדול בין סמכות שמוקנית לשר הפנים לסרב לבקשה ספציפית לבין ברירת מחדל שהחקיקה והנחיות פנימיות של שר הפנים מייצרות

זאב אלקין:  ולכן אני אומר כהערת אגב, וראיתי שהיושב-ראש הבין בדיוק לאן אני מכוון, שאם כבר מתקנים - - -     

יעקב אשר: הבין, כן

יעקב אשר:  הסכים, עוד לא

יוליה מלינובסקי: אנחנו מדברים על הבין

יעקב אשר: הבין, כן

יעקב אשר:  יש שיפור ביכולותיו של היושב-ראש

עודד פורר: זה כמו בינה מלאכותית - - -     

יעקב אשר: זאב, תאמין לי שהבינו גם אותך

יוליה מלינובסקי: אבל גם לי יש שאלה - - -     

יעקב אשר: אבל רגע, היא לא סיימה עדיין

יעקב אשר:  אני רוצה לשים את כל הנקודה על השולחן, ולא רק את הדבר הטכני, מה עושים ומה עשו אז ומה עושים היום

יעקב אשר:  למה עושים? אולי לא צריך לעשות?     

יוליה מלינובסקי: אבל יש לי שאלה חשובה

יעקב אשר: אני אתן לך

יעקב אשר:  אבל מטעמים טכניים, מאחר שאנחנו דנים על שתי הצעות, גם הצעת חוק פרטית וגם הצעת חוק ממשלתית, אני רוצה להעלות להצבעה את המיזוג של ההצעות

יעקב אשר:  חה"כ טייב, אני אתן לך לדבר אחר כך, אבל דבר אחד אני כן צריך לדעת עכשיו, שאתה מתחייב שזה יהיה בתיאום עם הצעת החוק הממשלתית

יוסף טייב: ברור

תומר רוזנר: וכמובן שזה כפוף לאישור ועדת הכנסת, מכיוון שמדובר בהצעת חוק טרומית

יעקב אשר: המיזוג כפוף לאישור ועדת הכנסת

זאב אלקין: לא, רגע

זאב אלקין:  זו החלטה שאנחנו צריכים התייעצות סיעתית לגביה

יוליה מלינובסקי: נכון

יעקב אשר: זה יבוא אחר כך על חשבון - - -     

יוליה מלינובסקי: רגע, רגע

יוליה מלינובסקי:  לא אהבתי את זה

יוליה מלינובסקי:  אנחנו לא - - -     

יעקב אשר: לא

יעקב אשר:  זה יכול לבוא על חשבון הסברה שאתם רוצים

יעקב אשר:  אני צריך לקצר יותר

יעקב אשר:  אני מוכן לתת לך את חמש הדקות האלה להסברה

עודד פורר: אתה לא עושה לנו טובה

יעקב אשר: חברים, ב-9:36 חוזרים לדיון